Pressemelding 21.03.2011

**Ny kunstig linse fjerner alderslangsynthet**

**Memira lanserer en ny avansert linse som gjør at flere kan slippe alderslangsynthet, og Norge er blant de første landene i verden som tar i bruk den nye linsen.**

**Hvert år behandler Memira flere tusen pasienter som ønsker å bli kvitt kontaktlinsene og brillene sine. Flere og flere av disse ønsker også å slippe lese- og arbeidsbriller og har samtidig høye krav til et godt syn. Behandlingen som blir brukt for å slippe lesebriller i dag kalles RLE (Refractive Lens Exchange) og bygger på samme metode som gråstær behandling.**

- Frem til idag har behandlingen bestått av et visst kompromiss mellom godt syn på langt og på nært hold. Med ny teknikk og mer avanserte linser kan vi nå behandle en større gruppe kunder, sier Svein Tindlund, klinisk ansvarlig og del av MCAB, Memiras kliniske råd.

– Vi drømmer om en linse som etterligner den naturlige linsen i den grad at den ikke gir noen optiske kompromisser verken på langt eller på nært hold. Vi tar et stort skritt i og med den nye linsen som er basert på en utprøvd optisk løsning kombinert med den seneste hjerneforskningen om hvordan et menneske ser. Linsen er genial og gjør at du ser utmerket på langt hold, faktisk med et bedre kontrastsyn enn med din naturlige linse, samtidig som du ser bra på leseavstand, sier Tindlund.

Den nye linsen har dessuten svært gode egenskaper når det gjelder syn i mørket og Memira har allerede behandlet flere ansatte optikere og kirurger med den nye teknikken.

– Gjennom utviklingen innenfor linseteknologien kan vi nå si ja til stadig flere kunder som ønsker å behandle sine synsfeil, samtidig som kundene våre fortsatt kan ha stor tillit til våre anbefalinger og vår måte å kvalitetssikre resultatet på, fortsetter Tindlund.

Memiras metode bygger på å analysere og forstå hver kundes individuelle synsbehov, og gjennom dette sikre at kunden blir fornøyd med behandlingen.

– Nå lanserer vi den siste behandlingsteknikken på alle våre nordiske markeder og klinikker, sier Memiras administrerende direktør, Lill Nyseter Kortgaard. Vi forventer oss en stor etterspørsel når vi nå kan vende oss mot kunder som kun bruker lesebriller. Vi ser at stadig flere blir lei av å lete etter lesebrillene eller har problemer med å venne seg til progressive briller, fortsetter Nyseter Kortgaard.

Memira, som er den ledende aktøren innenfor synskorrigerende linsebytte (RLE) i Europa, søker stadig etter produktforbedringer som gjør at flere pasienter kan behandles ut fra de høye kvalitetskravene som Memira setter.

– Interessen for synskorrigerende behandlinger har økt markant og vi vokser med tosifrede tall. Vår største utfordring er nå å rekruttere flere leger som oppfyller våre kvalitets- og erfaringskrav, avslutter Nyseter Kortgaard.

Mer informasjon får du ved å kontakte:

Svein Tindlund, Klinisk ansvarlig Memira AS, 95 40 55 12

[Svein.tindlund@memira.no](mailto:Svein.tindlund@memira.no)

Lill Nyseter Kortgaard, Adm. Direktør på Memira AS, 40 06 09 28,

[lill.nyseter.kortgaard@memira.no](mailto:lill.nyseter.kortgaard@memira.no)

[www.memira.no](http://www.memira.no)